《钱塘映江楼宴坐观潮》
明代·郑善夫

钱王此开济，旋入宋山河。
潮汐秋来壮，雷霆水上多。
尚传江有怒，翻恨海无波。
飒飒攒陵树，悲风日夜过。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。